Un producător Netflix a murit la 39 de ani, după ce ar fi fost otrăvit de un coleg.
Producătorul Netflix și CEO-ul Yoozoo Games, Lin Qi, a murit la 39 de ani, în ziua de Crăciun. Poliția spune că Lin Qi a fost otrăvit. Principalul suspect este chiar un coleg de muncă.
Un magnat chinez care a murit în ziua de Crăciun a fost otrăvit, anunță poliția din Shanghai. Este vorba despre Lin Qi, în vârstă de 39 de ani, care a fost președintele și directorul executiv al Yoozoo Games, companie cunoscută în special pentru jocul de strategie Game of Thrones: Winter Is Coming, scrie BBC.Poliția din Shanghai spune că Lin Qi a fost otrăvit de către unul dintre colegii săi. Un bărbat al cărui nume de familie este Xu este principalul suspect.Compania Yoozoo a transmis un ultim omagiu emoționant: "Adio, tinere! Vom fi împreună, vom continua să fim amabili, să credem în continuare în bunătate și vom continua lupta împotriva a tot ceea ce este rău“.Lin ar fi avut o avere de aproximativ 1 miliard de dolari. El urma să fie producătorul următoarei serii Netflix, "The-Body Problem“.